Riigitaaler

Riigitaaler (rootsi keeles riksdaler, lühend Rdr) oli Rootsi riigi hõbemünt. 

Rootsis hakati vermima hõbedast taalreid 1534. aastal, mille eeskujuks oli Saksa Joachimsdaler, taalri kõrval võeti 1536. aastal kasutusele markmünt. Ühele taalrile pidi vastama 4 marka ehk 32 ööri. Esimesed riigitaalrid vermiti 1604. aastal ning 1604. aasta Norrköpingi riigipäeval otsustati, et taaler peab sisaldama 25,6 grammi puhast hõbedat. Uut münti hakati nimetama riigitaalriks ja senist taalrit hõbetaalriks ning viimane muutus arvestusühikuks varasema kursiga 4 marka ehk 32 ööriEnn Küng, Riigitaalrite kasutusest Rootsi Läänemereprovintsides 17. sajandil. Ajalooline Ajakiri, 2013, 2 (144), 183–201. 1624. aastal  hakati kuningas Gustav II Adolfi käsul vermima vaskmünte.

Aastatel 1777–1873 oli riigitaaler Rootsi rahaühik.

Riigitaalrid on käibinud ka Eesti alal, kui see oli Rootsi võimu all.

 Vaata ka 
Isandtaaler (Herrenthaler), Rootsi riigis kasutusel olnud arvestustaaler
Hispaania Madalmaade ja Ühendatud Madalmaade Albertustaaler
taaler
 Viited 

 Kirjandus 
Enn Küng, Riigitaalrite kasutusest Rootsi Läänemereprovintsides 17. sajandil. Ajalooline Ajakiri, 2013, 2 (144), 183–201

Kategooria:Rootsi ajalugu
Kategooria:Rahandus
Kategooria:Rootsi valitsusaeg Eestis
Kategooria:Münt